Diari Oficial de la Generalitat Valenciana


Sumari del DOGV 4417, del 14-01-2003 (2002/14773)

RESOLUCIÓ de 16 de desembre de 2002, de la Direcció General de Pesca i Comercialització Agrària, per la qual s'autoritza a Cultipeix, SL, la instal·lació d'un establiment de granja marina al terme municipal de Burriana (Castelló).
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4417

Data del DOGV
:   14-01-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/14904


Data del document
:   16-12-2002

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Borriana
    * piscicultura
    * empresa privada

RESOLUCIÓ de 16 de desembre de 2002, de la Direcció General de Pesca i Comercialització Agrària, per la qual s'autoritza a Cultipeix, SL, la instal·lació d'un establiment de granja marina al terme municipal de Burriana (Castelló). [2002/X14582]
  
Vist l'expedient instruït a instància de Vicente Olmos Genovés, en representació de Cultipeix, SL, sobre sol·licitud d'autorització administrativa per a la instal·lació d'un establiment de granja marina a terrenys de domini públic marítim terrestre davant el terme municipal de Burriana (Castelló), d'acord amb la resolució de concessió d'ocupació de domini públic amb data 18 de novembre de 2002, del Ministeri de Medi Ambient, esta Direcció General de Pesca i Comercialització Agrària resol:
  
Primer
  
Atorgar l'autorització administrativa per a la instal·lació d'un establiment de granja marina a terrenys de domini públic marítim terrestre amb una concessió de 160.000 metres quadrats de superfície de fons marins davant el terme municipal de Burriana (Castelló), definits per un quadrilàter amb les coordenades següents:
  
A: 39º51,12'N 00º01,73'W
  
B: 39º51,27'N 00º01,93'W
  
C: 39º51,11'N 00º02,12'W
  
D: 39º50,96'N 00º01,91'W
  
i d'acord amb les condicions i prescripcions que s'esmenten en l'informe de 13 de juny de 2002, acceptat per l'interessat el 19 d'agost de 2002.
  
Segon
  
L'establiment comprendrà la instal·lació de 12 gàbies flotants de 22 metres de diàmetre, amb una ocupació de 160.000 metres quadrats. El disseny de les gàbies, així com el sistema d'ancoratge, serà segons les especificacions del projecte tècnic i d'abalisament visat núm. 17399, amb data 5 de març de 2001.
  
Caldra informar de qualsevol variació que es produïsca del projecte durant la realització inicial o les modificacions futures a la Conselleria d'Agricultura, Pesca i Alimentació, a fi d'aconseguir l'autorització corresponent.
  
Tercer
  
En l'establiment piscícola, del tipus granja marina, segons el que s'establix en l'article 41 de la Llei 9/1998, de 15 de desembre, de la Generalitat Valenciana, s'autoritza el cultiu de les espècies següents: daurada (Sparus sp) i llobarro (Dicentrarchus labrax). La capacitat màxima de producció serà de 380 tones de daurada i 170 tones de llobarro.
  
Quart
  
Es compliran les condicions i prescripcions de les resolucions següents:
  
- Resolució de declaració d'impacte ambiental, de la Conselleria de Medi Ambient, de 20 de novembre de 2001.
  
- Resolució de concessió d'ocupació de domini públic marítim terrestre, del Ministeri de Medi Ambient, de 18 de novembre de 2002.
  
Cinqué
  
La present autorització tindrà vigència mentre no es produïsca la paralització de l'activitat sense causa justificada segons el parer dels servicis tècnics de la Conselleria d'Agricultura, Pesca i Alimentació, o l'extinció de les autoritzacions emeses per les resolucions esmentades en l'apartat quart d'esta resolució.
  
Les obres d'instal·lació hauran d'estar concloses i l'establiment en normal funcionament en un termini màxim de 15 mesos a partir de la present resolució.
  
Sisé
  
El sistema de tecnologia de cultiu s'ajustarà en tot moment a la memòria presentada. Qualsevol variació respecte d'això s'haurà de comunicar a la Conselleria d'Agricultura, Pesca i Alimentació.
  
Seté
  
La iniciació i l'acabament de les obres es comunicarà als servicis territorials de la Conselleria d'Agricultura, Pesca i Alimentació, i per a iniciar l'explotació caldrà la inspecció prèvia de les instal·lacions per part dels servicis tècnics de la Conselleria.
  
Huité
  
Els organismes competents podran inspeccionar la marxa de les obres a realitzar, així com el funcionament de l'establiment, i el titular s'obliga a franquejar l'entrada als inspectors i tècnics corresponents.
  
Nové
  
L'incompliment de les normes ací establides se sancionaran administrativament d'acord amb la Llei de la Generalitat Valenciana 2/1994, de 18 d'abril, sobre defensa dels recursos pesquers.
  
Deu
  
L'empresa Cultipeix, SL, queda registrada amb el número 028 d'establiments de cultius marins d'acord amb el que s'establix en l'article 55 de la Llei 9/1998, de 15 de desembre, de la Generalitat Valenciana.
  
Onze
  
El present establiment quedarà adscrit al que s'establix en el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i haurà de notificar als servicis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques com de les que en formen part.
  
b) El cessament de l'activitat.
  
c) Les ajudes públiques concedides a l'establiment amb indicació de la seua finalitat.
  
d) Els canvis de domicili o raó social i del número d'identificació social.
  
La present resolució no posa fi a la via administrativa, i contra ella es podrà interposar recurs d'alçada davant la consellera d'Agricultura, Pesca i Alimentació, en el termini d'un mes comptador des del sendemà de la notificació de la present resolució, d'acord amb les disposicions de l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.